КОМИ РЕСПУБЛИКАСА ЮРАЛЫСЬЛÖН ИНДÖД

**Коми Республикаса Юралысьлöн öткымын индöдö вежсьöмъяс пыртöм йылысь**

Шуа:

1. Пыртны Коми Республикаса Юралысьлöн индöдъясöвежсьöмъяс содтöд серти.

2. Тайö Индöдыс вынсялö сiйöс кырымалан лунсянь.

3. Коми Республикаса Юралысьлöн индöдъясöпыртöмвежсьöмъяс лыддьöгса 1 пунктлöн 1 подпунктса «и», «к», «н» подпунктъяс да 2 подпунктса «б» подпункт (содтöд) инмöны 2010 во тöвшöр тöлысь 1 лунсянь артмöм правоотношениеяслы.

Коми Республикаса Юралысь В.Гайзер

Сыктывкар

2010 вося сора тöлысь 30 лун

103 №

Коми Республикаса Юралысьлöн

2010 во сора тöлысь 30 лунся 103 №-а Индöд дорö

СОДТÖД

Коми Республикаса Юралысьлöн индöдъясö пыртöм вежсьöмъяс

**ЛЫДДЬÖГ**

1. «Коми Республикаса государственнöй гражданскöй служба чинын уджалысьясöс пенсияöн могмöдöм йылысь» Коми Республикаса Оланпас олöмö пöртан мераяс йылысь» Коми Республикаса Юралысьлöн 2008 во кöч тöлысь 9 лунся 83 №-а Индöдын:

1) Коми Республикаса государственнöй гражданскöй служба чинын уджавлысьяслы дыр кадся уджысь пенсияла шыöдчан, дыр кадся уджысь пенсия индан да сылысь ыдждасö вежан, дыр кадся уджысь пенсия вештан, сiйöс дугöдлан, бöр вештыны заводитан, дугöдан да выльысь вештыны заводитан правилöясын, мый вынсьöдöма Индöдöн (1 №-а содтöд);

а) 6 пунктын «коланлун серти» кывъяс вежны «сэки, кор колö корны содтöд материалъяс (уджпас небöгын абуöсь либö абу стöчöсь гижöдъяс, оз лöсявны чинлы, мый пасйöма гражданскöй служащöйлöн уджпас небöгын, чинъяслöн классификаторын да реестрын, абуöсь документъяс, кутшöмъяс эскöдöны Коми Республикаса гражданскöй служба стажö уджалöмлысь торъя кадколаст пыртöмлысь праволы лöсялöмсö да с.в.),» кывъясöн;

б) 10 пунктö содтыны татшöм мöд абзац:

«Государственнöй орган Веськöдланiнсянь документъяс босьтан лунсянь тöлысьöн бырöдö эрдöдöм тырмытöмторъяс да мöдысь ыстö документъяссö Веськöдланiнö.»;

в) 11 пунктса медводдза абзацын «Веськöдланiн» кыв бöрын содтыны «10 уджалан лунöн»;

г) 16 пункт гижны тадзи:

«16. Дыр кадся уджысь пенсия ыджда вермö вежсьыны, лоö кö эрдöдöма, мый подувтöг пыртöма (абу пыртöма) Коми Республикаса гражданскöй служба стажö, мый серти индöма дыр кадся уджысь пенсия ыдждасö, Коми Республикаса гражданскöй служащöйлысь служба (удж) торъя кадколастъяс, кор Коми Республикаса гражданскöй службалöн вежсьöм стаж серти колö урчитны мöд сикас ыджда дыр кадся пенсия. Коми Республикаса гражданскöй службаса (удж) торъя кадколастъяс стажö подувтöг пыртöм (абу пыртöм) йылысь решениесö примитö Коми Республикаса гражданскöй службаöн веськöдлан Коми Республикаса государственнöй орган либö ёрд.»;

д) 17 пунктса медводдза абзац гижны тадзи:

«17. Коми Республикаса гражданскöй служба стажö службалысь (уджлысь) торъя кадколастъяс стажö подувтöг пыртöм (абу пыртöм) йылысь решение подув вылын государственнöй орган, кодi нуöдö делöсö дыр кадся уджысь пенсия босьтысьлысь, 10 уджалан лунöн выльысь арталö Коми Республикаса гражданскöй служба стажсö, оформитö справка сы йылысь, мый дыр кадся уджысь пенсия индöм могысь пыртöма Коми Республикаса гражданскöй служба стажö служба (удж) кадколастъяс да юöртö тайöс Коми Республикаса гражданскöй служащöйлы, кодлысь стажсö арталöны. Справкасö да дыр кадся уджысь пенсия босьтысьлысь делöсö пасйöм справка оформитан кадколаст мунан лунсянь 5 уджалан лунöн государственнöй орган ыстö Веськöдланiнö.»;

е) 20 пунктö содтыны татшöм выль мöд абзац:

«Коми Республикаса гражданскöй служащöйлы дыр кадся уджысь пенсия бöр мынтöм йылысь решениесö примитö государственнöй орган Веськöдланiнкöд решение бала сöгласуйтöм бöрын. Сöгласуйтöны кадся уджысь пенсия бöр мынтöм йылысь решение бала да дыр кадся уджысь пенсия босьтысьлöн делö, кодлы бöр сетöны дыр кадся уджысь пенсия, босьтан лунсянь 10 уджалан лунöн.»;

ж) 21 пунктын:

медводдза абзацын «виччысьтöг» кыв вежны «5 уджалан лунöн» кывъясöн;

мöд абазацын «подув вылын» кывъяс вежны « сетан лунсянь 10 уджалан лунöн», «важ ногыс» кывъяс вежны «сы мында, мыйта сiйöс мынтiсны мынтöм сувтöдан лунö урчитöм пöрадок серти индексируйтöмöн,» кывъясöн;

з) 22 пунктса квайтöд абзацын «примитöны подув вылын» кывъяс вежны «примитöны сетан лунсянь 10 уджалан лунöн» кывъясöн;

и) 23 пунктса мöд абзац гижны тадзи:

«Коми Республикаса государственнöй гражданскöй служба чинын уджалысьясöс пенсияöн могмöдöм йылысь» Коми Республикаса Оланпаслöн 8 статьяысь 3 юкöнса 3 пункт серти дыр кадся уджысь пенсия бöр вештыны заводитöм йылысь решение примитöны Коми Республикаса гражданскöй служащöйлöн шыöдчöм, кытчö содтöны Россия Федерацияса пенсия фондлöн мутас органлысь справка, мый инвалидносьт серти уджалан пенсиясö бöр заводитiсны вештыны, да документъяс, кутшöмъяс серти тыдалö индöм инвалидносьт группаыс, индöм инвалидносьт группаыс кö сетö право босьтны дыр кадся уджысь пенсия, сетан лунсянь 10 уджалан лунöн.»;

к) 24 пунктса 5 подпунктын «уджавны вермытöмлун степеньыс» кывъяссö киритны, «индöм инвалидносьт группаыс да уджавны вермытöмлун степеньыс оз сетны» кывъяссö вежны «индöм инвалидносьт группаыс оз сет» кывъясöн;

л) 25 пунктын «виччысьтöг» кыв вежны «5 уджалан лунöн» кывъясöн;

м) 30 пунктса мöд абзац «мынтö» кыв бöрын содтыны «Коми Республикаса йöзлы отсöг сетан агентство 10 уджалан лунöн» кывъяс;

н) 31 пунктса 1 подпунктын «да уджавны вермытöмлун степеньыс» кывъяс вежны «, либö гражданскöй служащöйöс чинысь мездöм йылысь тшöктöд (тшöктöм, решение) копия» кывъяс;

о) 32 пунктын «Государственнöй орган» кыв бöрын содтыны «14 лунöн» кывъяс;

п) 33 пунктлöн коймöд абзацса медводдза сёрникузяын «Веськöдланiн» кыв бöрын содтыны «10 уджалан лунöн» кывъяс;

2) Коми Республикаса государственнöй гражданскöй служащöйлы дыр кадся уджысь пенсия ыдждасö арталöм могысь тöлысся шöркодь сьöм индан да дыр кадся уджысь пенсия ыджда арталан пöрадокын, мый вынсьöдöма Индöдöн (2 №-а содтöд):

а) 2 пунктса 1 подпункт «Коми Республикаса гражданскöй службаöн веськöдлан Коми Республикаса государственнöй орган примитö» кывъяс бöрын содтыны «сыöн вынсьöдöм тайö органлöн сайтын йöзöдöм методика серти» кывъяс;

б) 5 пунктса нёльöд абзацын «1 пунктöн урчитöм» кывъяс вежны «2 пунктöн урчитöм» кывъясöн, «базöвöй юкöнысь» кывъяс вежны «страхуйтан юкöнлöн финсируйтöм базöвöй мында» кывъясöн;

3) Коми Республикаса государственнöй гражданскöй служба чинын дыр кадся уджысь пенсия босьтöм могысь служба (удж) кадколастсö Коми Республикаса государственнöй гражданскöй служба стажö арталан пöрадокын, мый вынсьöдöма Индöдöн (3 №-а содтöд):

а) 3 пунктын «Колана дырйи» кывъяс бöрын содтыны «(уджпас небöгын абуöсь либö абу стöчöсь гижöдъяс, оз лöсявны чинлы, мый пасйöма гражданскöй служащöйлöн уджпас небöгын, чинъяслöн классификаторын да реестрын, абуöсь документъяс, кутшöмъяс эскöдöны Коми Республикаса гражданскöй служба стажö уджалöмлысь торъя кадколаст пыртöмлысь праволы лöсялöмсö да с.в.)» кывъяс;

б) 5 пунктын «колана дырйи» кывъяс бöрын содтыны «(сэки, кор артмöны мытшöдъяс Коми Республикаса государственнöй органлöн Коми Республикаса государственнöй гражданскöй служба стажö пасйöм кадколастъяс пыртöм йылысь решениеяс примитiгöн)» кывъяс;

в) 6 пунктса 2 подпунктын «Коми Республикаса Юралысьöн» кывъяс вежны «Коми Республикаса Оланпасöн» кывъясöн;

г) 8 пунктын «вöзйöг мöдöдтöдз» кывъяс вежны «вöзйöг мöдöдтöдз куим уджалан лунысь абу сёрджык» кывъясöн.

2. «Коми Республикалöн государственнöй гражданскöй служба чинын уджалысь мортлöн, коді кувсис, семьяö пырысьяслы вердысьöс воштöм кузя уджалан пенсия дорö быд тöлысся содтöд мынтöм индан да мынтан условиеяс да пöрадок йылысь положение вынсьöдöм йылысь» Коми Республикаса Юралысьлöн 2008 во кöч тöлысь 18 лунся 90 №-а Индöдын:

1) Индöдса 2 пункт гижны тадзи:

«2. Тайö Индöдöн вынсьöдöм положениеыс инмö Коми Республикалöн государственнöй гражданскöй службаса чинъясын (Коми Республикалöн государственнöй службаса государственнöй чинъяс) уджалысь йöзлöн семьяясö пырысьяслы, кодъяс кувсисны пасйöм чинъясын уджалiгöн, а сiдзжö йöзлы, кодъяслы «Коми Республикаса государственнöй гражданскöй службалöн öткымын юалöм йылысь» Коми Республикаса Оланпасö вежсьöмъяс да содтöд пыртöм йылысь» Коми Республикаса 2008 во ода-кора тöлысь 4 лунся 42-РЗ №-а Оланпас вынсялан лун кежлö уджалысь мортлöн кувсьöмкöд йитöдын индöма вердысьöс воштöм кузя уджалан пенсия.»;

2) Коми Республикалöн государственнöй гражданскöй служба чинын уджалысь мортлöн, коді кувсис, семьяö пырысьяслы вердысьöс воштöм кузя уджалан пенсия дорö быд тöлысся содтöд мынтöм индан да мынтан условиеяс да пöрадок йылысь положениелöн 3 пунктса коймöд абзац, мый вынсьöдöма Индöдöн (содтöд), гижны тадзи:

«Ылі Войвыв районъясын да накöд öткодялан местаясын гражданалы быд тöлысся содтöд мынтöм мындаыс содö лöсялана районнöй коэффициент вылö индöм районъясын (местаясын) индöм гражданалöн став олан кадколаст вылö:

1) Коми Республика мутасын меститчöм Ылі Войвыв районъясын да накöд öткодялан местаясын гражданалы – Коми Республикаса республиканскöй бюджетысь сьöмöн могмöдан учреждениеясса да организацияясса уджалысьяслöн удждон дорö урчитöм районöй коэффициент мында;

2) Коми Республика мутас сайын меститчöм Ылі Войвыв районъясын да накöд öткодялан местаясын гражданалы – федеральнöй законодательство серти удждон дорö урчитöм районöй коэффициент мында.

Ылі Войвыв районъясысь да накöд öткодялан местаясысь (местаясысь) пыр кежлö выль олан местаясö гражданаöн мунігöн быд тöлысся содтöд мынтöмлöн мындаыс индыссьö районнöй коэффициент артавтöг.».

Коснырева 8089 пас